Diari Oficial de la Generalitat Valenciana


Sumari del DOGV 3594, del 30-09-1999 (1999/8152)

Rotlle d'apel·lació número 11/999. Cèdula de notificació.
---------------------------------------------------------

### Dades del document

Número de DOGV
:   3594

Data del DOGV
:   30-09-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8152


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 11/999. Cèdula de notificació. [1999/S8152]
  
La Secció Sisena de l'Audiència Provincial de València ha dictat en el rotlle d'apel·lació número 11/999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 695
  
- Presidenta
  
· Ana Pérez Tórtola
  
- Magistrats
  
· Purificación Martorell Zulueta
  
· Juan Fermín Prado Arditto
  
València, 22 de juny de 1999
  
La Secció Sisena de l'Audiència Provincial de València, integrada pels senyors magistrats anotats al marge, i sent-ne ponent Purificación Martorell Zulueta, ha vist aquest recurs d'apel·lació, contra la sentència de 31 de juliol de 1998, les actuacions de verbal de trànsit 392/1996, tramitats pel Jutjat de Primera Instància número 1 dels de Requena, València.
  
Han sigut part en el recurs, com a apel·lant el senyor Abel Fernández Amado i l'entitat asseguradora Mapfre representats pel procurador dels tribunals el senyor Javier Roldán García i com a part apel·lada el senyor Luis Tirado Jiménez, Caja de Previsión y Socorro, el senyor Pedro Pardo López, la senyora Carmen Cristofol Gabaldo i Cap Arag Internacional, SA.
  
Decisió
  
Pel que fa a allò exposat la Secció Sisena de l'Audiència Provincial de València, en nom de Sa Majestat el Rei, i per l'autoritat conferida per la Constitució aprovada pel poble espanyol.
  
Decideix
  
Primer
  
Estimar parcialment el recurs formulat per la representació del senyor Abel Fernández Amado i Mapfre, contra la sentència de 31 de juliol de 1998, que es revoca en els termes següents: respecte dels danys soferts pel vehicle del senyor Fernández reclamats en les actuacions de judici verbal 392/1996, es procedeix condemnar al senyor Luis Tirado i Caja de Previsión y Socorro que conjuntament i solidàriament indemnitzen l'actor per l'import dels danys posteriors sempre que s'haja procedit a la seua reparació i acreditació d'aquesta, en cas d'efectiva reparació o de no produir-se no podrà excedir de la quantitat de cent seixanta-sis mil sis-centes seixanta-set pessetes corresponents a les dues terceres parts del valor venal del vehicle, més els interessos legals al tipus del 20% des de la data del sinistre respecte de l'entitat asseguradora, confirmant la sentència en els altres pronunciaments.
  
Segon
  
Pel que fa a les costes causades per les actuacions 392/1996, per aplicació de l'apartat segon del 523 de la Llei d'Enjudiciament Civil cada part pagarà les causades en la seua instància i les comunes per meitat, i es mantindrà el pronunciament en costes respecte de la demanda acumulada que es conté en la sentència. L'estimació parcial del recurs implica en l'apel·lació que cadascuna de les parts suporte les causades en la seua instància i les comunes per meitat.
  
Quan pertoque, amb un certificat d'aquesta sentència, retorneu les actuacions originals al jutjat de procedència, perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda Caja Previsión y Socorro i Luis Tirado Jiménez, el senyor Pedro Pardo López i Carmen Cristofol Gabaldo.